L'article 45 de la Llei 30/1992, de 26 de novembre, de règim jurídic de les administracions públiques i del procediment administratiu comú, insta les administracions públiques a promoure la incorporació de tècniques electròniques, informàtiques i telemàtiques en el desenvolupament de la seva activitat i l'exercici de les competències.
Dins del Pla d'acció e-Europe 2002, la Generalitat de Catalunya va endegar, mitjançant un acord de 13 de juliol de 1999, el projecte d'Administració Oberta de Catalunya, amb la finalitat d'acostar els seus serveis a la ciutadania mitjançant l'ús de les noves tecnologies de la informació i de la comunicació.
El Departament d'Educació creu convenient que es pugui fer ús d'aquestes tecnologies en els procediments de tramitació de subvencions a les associacions de mares i pares d'alumnes per al foment de la participació en activitats extraescolars.
Per aquest motiu, i en aplicació de l'article 11 del Decret 324/2001, de 4 de desembre, relatiu a les relacions entre els ciutadans i l'Administració de la Generalitat mitjançant internet, amb l'informe previ del Centre de Telecomunicacions i Tecnologies de la Informació sobre l'adequació tècnica dels programes i aplicacions, emès en compliment del que estableix l'article 4 del Decret 85/2002, de 19 de febrer, de creació de la Comissió de Coordinació Interdepartamental de Gestió de les Tecnologies de la Informació i Comunicacions, i d'acord amb l'informe de l'Assessoria Jurídica del Departament d'Educació,
Aprovació i adaptació del procediment
S'aprova la tramitació telemàtica del procediment de participació en la convocatòria pública per a la concessió de subvencions a les associacions de mares i pares d'alumnes per al foment de la participació en activitats extraescolars, que convoca el Departament d'Educació, que es regirà per les peculiaritats que implica l'ús de serveis amb tècniques telemàtiques, d'acord amb el que estableix aquesta Ordre.
2.1 Les sol·licituds d'inscripció a aquest procés es poden presentar per mitjans telemàtics a la pàgina del Departament d'Educació http://www.gencat.cat/educacio.
2.2 La presentació de sol·licituds per mitjans telemàtics s'ha de realitzar dins del termini establert a l'ordre o resolució de convocatòria de les subvencions.
2.3 Les sol·licituds presentades per mitjans telemàtics tenen els mateixos efectes jurídics que les efectuades per la resta de mitjans admesos per l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2.4 La sol·licitud efectuada per mitjans telemàtics es considera presentada davant l'Administració en el moment en què se'n deixi constància en el registre telemàtic del portal http://www.gencat.cat.
2.5 La persona interessada pot acreditar la presentació de la sol·licitud amb la impressió de la pantalla de confirmació del tràmit.
Aquesta pantalla haurà d'incorporar, entre altra informació, la corresponent a l'assentament del registre telemàtic:
L'únic registre habilitat per a la recepció de sol·licituds presentades per mitjans telemàtics per participar en el procés descrit en aquesta Ordre és el del portal http://www.gencat.cat.
En aquest Registre ha de quedar constància, a l'assentament d'entrada, de les dades següents:
La presentació de la sol·licitud telemàtica de participació en el procés comporta el consentiment de la persona interessada perquè el Departament d'Educació tracti les dades de caràcter personal necessàries per a la tramitació del procés, d'acord amb la normativa vigent.
Còmput de terminis a efectes de presentació de les sol·licituds
5.1 Sens perjudici dels efectes substantius que l'ordenament jurídic atribueix a la presentació d'escrits, la presentació de sol·licituds mitjançant la pàgina del Departament d'Educació http://www.gencat.cat/educacio, es pot realitzar tots els dies de l'any durant les vint-i-quatre hores del dia.
5.2 A l'efecte de còmput de terminis, la recepció en un dia inhàbil per a l'Administració s'entendrà efectuada el primer dia hàbil següent.
Compromisos de servei en la presentació de la sol·licitud de participació en la convocatòria de subvencions
Els compromisos de servei en la inscripció per mitjans telemàtics són els que es fan públics a la pàgina del Departament d'Educació http://www.gencat.cat/educacio.
Aquests compromisos són els objectius de qualitat i eficiència en la prestació d'aquest servei i en cap cas no comporten responsabilitats ni efectes jurídics per a l'òrgan gestor davant els ciutadans.
Programes i aplicacions de presentació de la sol·licitud de participació per mitjans telemàtics
D'acord amb el que disposa l'article 45.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, s'aproven els programes i les aplicacions amb què es tramita telemàticament el procediment de participació descrit en l'article 1 d'aquesta Ordre, els quals han estat informats favorablement pel Centre de Telecomunicacions i Tecnologies de la Informació de la Generalitat de Catalunya.